EA วิ่งต่อเนื่อง กูรูยกเป็นตัวเด็ดหุ้น growth stock มี story-แนะซื้อเป้า 29 บ.
EA วิ่งต่อเนื่อง ขึ้นแท่นตัวเด็ดหุ้น growth stock ที่มี story-กูรูแนะซื้อเป้า 29 บ. ณ เวลา 10.08 น.อยู่ที่ 24.80 บาท บวก 0.60 บาท หรือ 2.48% มูลค่าการซื้อขาย 223.2 ล้านบาท
20 ต.ค. 2558

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 10.08 น.อยู่ที่ 24.80 บาท บวก 0.60 บาท หรือ 2.48% มูลค่าการซื้อขาย 223.2 ล้านบาท  โดยเปิดตลาดที่ 24.40 บาท ต่ำสุดที่ 24.40 บาท สูงสุดที่ 25.25 บาท ขณะที่ดัชนีหุ้นไทยโดยรวมบวก 0.13%

เทคนิคบล.ทรีนิตี้ แนะ Trading buy EA แนวรับ:  24.1-23.7  แนวต้าน:  24.7-25.25 มองราคาอยู่ในช่วงลุ้นการไปต่อจาก MAVs with volume surge อยู่ ดังนั้นหากไม่หลุดแนวรับที่ 23.5 ลงมาให้ STOPLOSS ก็จะดู OK ต่อ เพราะ Indicatorระยะยาวก็ยังเล่นอยู่ในช่องสัญญาณเชิงบวกที่ทำห้ Trading ได้          
เทคนิคบล.กรุงศรี ให้แนวรับ 24.00 แนวต้าน 25.25 หุ้น EA มองราคาหุ้นมีโอกาสรับขึ้นในระยะสั้น แนะนำซื้อ-ขายที่กรอบแนวต้านและแนวรับ จุด stop loss หากต่ำกว่า 23.80 บาท
บล.ซีไอเอ็มบี แนะนำให้ทยอยสะสม EA ราคาเป้าหมาย 29 บาท พร้อมยกเป็นหุ้น top pick ในปี 2016
บล.เคทีบี (ประเทศไทย) แนะนำซื้อ EA คาดกำไรสุทธิของ EA ในไตรมาส 3/58 จะมีการอ่อนตัวลงจากไตรมาสก่อนตามผลของฤดูกาลที่ระดับ 638 ล้านบาทขณะที่ผลประกอบการช่วงสิ้นปีจะมีการฟื้นตัวขึ้นผลักดันให้กำไรทั้งปีเติบโตโดเด่นที่ระดับ 2.7 พันล้านบาท เพิ่มขึ้น 68% จากปีก่อน นอกจากนี้ EA ยังมีกำหนดการในการ COD โครงการพลังงานลมอีก 126 MW และ 260 MW ภายในไตรมาส 1/59 และไตรมาส 4/60 ทำให้ผลประกอบการของบริษัทมีการเติบโตอย่างก้าวกระโดดต่อเนื่องในอีก 3 – 4 ปีข้างหน้าอีกด้วย
ชื่นชอบ EA โดยมองว่าบริษัทเป็นหนึ่งใน growth stock ที่มี story การเติบโตอย่างโดดเด่นและก้าวกระโดดมาก ซึ่งคาดว่าบริษัทจะมี CAGR (อัตราการเติบโตเฉลี่ยทบต้นต่อปี) ในช่วงปี 57 – 61 ที่ระดับ 51% ต่อปี แตะระดับ 8 พันล้านภายในปี 61